

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 26.maijā Nr.**261**  (prot.Nr.**11**, **3**.§)

**Par atbalstu Eiropas Savienības Kohēzijas fonda projektam**

**„Ūdensapgādes un kanalizācijas sistēmas attīstība Judovkas rajonā, Daugavpilī”**

Pamatojoties uz likuma “Par pašvaldībām” 15.panta pirmās daļas 1.punktu, 21.panta pirmās daļas 19.punktu, likuma ”Par pašvaldību budžetiem” 26.panta otro daļu, Vides aizsardzības un reģionālās attīstības ministrijas 07.04.2016. vēstuli Nr.4.3-2/18-1e/2696, ņemot vērā projekta “Ūdensapgādes un kanalizācijas sistēmas attīstība Judovkas rajonā, Daugavpilī” sasniedzamos mērķus un rādītājus, ievērojot Daugavpils pilsētas domes Finanšu komitejas 2016.gada 19.maija sēdes protokolu Nr.13, atklāti balsojot: PAR – 12 (V.Bojarūns, V.Borisjonoks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, V.Pučka, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Atbalstīt SIA “Daugavpils ūdens” dalību Eiropas Savienības Kohēzijas fonda projekta “Ūdensapgādes un kanalizācijas sistēmas attīstība Judovkas rajonā, Daugavpilī” īstenošanā (turpmāk – projekts, projekta apraksts pielikumā).

2. SIA “Daugavpils ūdens” nodrošināt projekta līdzfinansējumu atbilstoši finansējuma plānam un projekta budžeta kopsavilkumam.

3. Projekta apstiprināšanas gadījumā, sniegt galvojumu SIA “Daugavpils ūdens” (reģistrācijas numurs 41503002432, juridiskā adrese: Ūdensvada ielā 3, Daugavpilī) aizņēmuma saņemšanai Valsts kasē ar Valsts kases noteikto procentu likmi vai citā kredītiestādē ar izdevīgākiem nosacījumiem EUR 2 317 226,00 (divi miljoni trīssimt septiņpadsmit tūkstoši divsimt divdesmit seši *eiro*, 00 *centu*) apmērā uz 20 gadiem.

4. Lēmuma izpildi kontrolē Daugavpils pilsētas domes priekšsēdētāja vietnieks P.Dzalbe.

Pielikumā: Eiropas Savienības Kohēzijas fonda projekta „Ūdensapgādes un kanalizācijas sistēmas attīstība Judovkas rajonā, Daugavpilī” apraksts.

Domes priekšsēdētājs *(personiskais paraksts)* J.Lāčplēsis